**Contract de servicii**

**nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_**

***Preambul***

În temeiul OUG nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări, a referatului de necesitate nr.7104/11.06.2015, a raportului procedurii nr. …….. din …………………, s-a încheiat prezentul contract de servicii, **între**

**JUDEŢUL TIMIŞ**, prin Consiliul Judeţean Timiş, cu sediul în Timişoara, B-dul Revoluţiei din 1989 nr. 17, telefon:0256/406300, fax:0256/406301, cod fiscal 4358029, cont nr. RO78TREZ24A510103710130X deschis la Trezoreria municipiului Timişoara, reprezentat prin **dl. Titu Bojin,** având funcţia de **preşedinte al Consiliului Judeţean Timiş,** în calitate de **achizitor**,

şi

**…………………...**, cu sediul în ……………., str. .................nr. ......................, telefon/fax …………………………., certificat de înregistrare .........................., cod fiscal ...................., cont nr. ..............................., deschis la Trezoreria ............................., reprezentată prin **...........................,** având funcţia de **administrator** , în calitate de **prestator,**

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
      6. ***forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***g. zi*** - zi calendaristică; *an* - 365 de zile.

***3.* *Interpretare***

3.1 -În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

4.1 - Prestatorul se obligă să presteze serviciile de proiectare privind elaborarea Studiului de Prefezabilitate în vederea reabilitării instituțiilor spitalului Județean în perioada convenită şi în conformitate cu obligaţiile asumate prin prezentul contract in conformitate cu cerintele din caietul de sarcini.

***5. Preţul contractului***

5.1 - Preţul convenit pentru îndeplinirea contractului, plătibil prestatorului de către achizitor este de ………………………….. lei la care se adaugă TVA. Pretul este ferm pe toata durata contractului si nu poate fi modificat.

***6.* *Durata contractului***

6.1 – Durata prezentului contract este de 5 luni de la semnarea și înregistrarea contractului.

***7. Executarea contractului***

7.1 – Executarea contractului începe la data semnării şi înregistrării acestuia*.* Serviciile vor fi prestate in maxim 5 luni de la semnarea si inregistrarea contractului.

***8.* *Documentele contractului***

8.1 - Documentele contractului sunt:

a) propunerea tehnică şi propunerea financiară – oferta nr. ……………

b) caietul de sarcini nr. 7104/1 din 11.06.2015 întocmit de S.C.Eurofunction S.R.L., în baza contractului nr.10.805/28.08.2014;

***9.* *Obligaţiile principale ale prestatorului***

9.1- Prestatorul se obligă să presteze serviciile la standardele şi performanţele prezentate în propunerea tehnică, anexă la contract**.**

9.2 – Prestatorul se obligă să presteze serviciile în conformitate cu termenii conveniti în contract, in conformitate cu cerintele din caietul de sarcini si cu respectarea prevederilor legale in domeniu.

9.3 – Prestatorul se obliga sa predea studiul de prefezabilitate in 3 exemplare originale, stampilate, si un exemplar in format electronic.

9.4 - Prestatorul se obligă să despagubească achizitorul împotriva oricăror:

i) reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

9.5. –Prestatorul se obligă să nu emită factura anterior prestării serviciilor și recepției fără observații a documentației de către achizitor.

***10.* *Obligaţiile principale ale achizitorului***

10.1 - Achizitorul se obligă să recepţioneze, potrivit clauzei 14, serviciile prestate în maxim 10 zile de la finalizarea prestării acestora.

10.2 – Achizitorul se obligă să plătească preţul către prestator în termen de 14 zile de la înregistrarea la registratura Consiliului Județean Timiș a facturii emise de către acesta. Plata se efectuează după recepția fără observații a documentației și înregistrarea facturii.

***11.* *Sancţiuni pentru neîndeplinirea culpabilă a obligaţiilor***

11.1-În cazul în care, din vina sa exclusivă, furnizorul nu reuşeşte să îşi îndeplinească obligaţiile asumate prin contract, achizitorul are dreptul de a deduce 2 % din valoarea contractului, ca penalităţi, pe lună sau fracţiune de lună, până la îndeplinirea efectivă a obligaţiilor.

11.2 **-** În cazul în care achizitorul nu onorează facturile în termen de 14 zile de la expirarea perioadei prevăzute la clauza 10.2, acesta are obligaţia de a plăti, ca penalităţi 2 % din valoarea neachitata, pe lună sau fracţiune de lună, până la îndeplinirea efectivă a obligaţiilor.

11.3 -Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Alte resposabilităţi ale prestatorului***

12.1 **-** (1) Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

12.2 - Prestatorul este pe deplin responsabil pentru execuţia serviciilor în conformitate cu prevederile prezentului contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

***13. Alte responsabilităţi ale achizitorului***

13.1- Achizitorul are obligaţia de a pune la dispoziţie prestatorului orice facilităţi şi/sau informaţii pe care acesta le-a cerut şi pe care le consideră necesare pentru îndeplinirea contractului.

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

14.2 - Recepţia serviciilor va avea loc la sediul achizitorului. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

14.3 – Prestatorul se obliga sa remedieze si sa completeze, fara costuri suplimentare pentru achizitor, in cel mult 3 zile de la sesizarea scrisa a acestuia, toate deficientele, lipsurile si/sau neconformitatie in raport cu prevederile din contract, caietul de sarcini si dispozitiile legale in domeniu.

***15. Începere, finalizare, întârzieri, sistare***

15.1 - Prestatorul are obligaţia de a începe prestarea serviciilor la data semnarii contractului.

15.2 - Serviciile prestate în baza contractului trebuie finalizate în termenul convenit de parţi, respectiv maxim 5 luni, termen care se calculează de la data începerii prestării serviciilor.

***16. Amendamente***

16.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

16.2 – Partile convin ca odata cu receptionarea si plata documentatiei, realizata conform contractului, prestatorul cedeaza dreptul sau de autor in favoarea autoritatii contractante, fara a mai emite nici un fel de pretentii legate de aceasta si fara a mai pretinde exclusivitate in atribuirea contractelor pentru realizarea documentatiilor tehnico-economice, fazele proiectului tehnic sau detalii de executie, in baza dreptului de autor al studiului de prefezabilitate.

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalteparţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor depune toate eforturile pentru a rezolva pe cale amiabilă, orice neînţelegere cu privire la realizarea prevederilor prezentului contract.

18.2 - Dacă după 15 zile de la încercarea rezolvării acestor neînţelegeri nu se ajunge la un rezultat favorabil ambelor părţi contractante, partea vătămată se poate adresa instanţelor judecătoreşţi competente pentru soluţionarea litigiului de la sediul achizitorului.

***19. Comunicări***

19.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

19.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

Părţile au înţeles să încheie azi \_\_\_\_\_\_\_\_\_\_\_\_\_\_\_\_ prezentul contract în două exemplare, câte unul pentru fiecare parte.

**Achizitor, Prestator,**

**JUDEŢUL TIMIŞ SC. ………………. SRL**

**prin Consiliul Judetean Timis**

**Preşedinte Administrator**

**Titu Bojin ………………………….**

**Control Financiar Preventiv**

**Director Executiv**

**Marcel Marcu**

**Serviciul Juridic şi Contencios**

**Direcţia Investitii si Managementul Proiectelor**

**Director Executiv**

**Mugurel Borlea**

**Serviciul Managementul Proiectelor şi Achiziţii Publice**

**Georgeta Prisecaru**